armvectores/hy_wikipedia_2023 huggingface dataset:
(6145) Ռեյմոնշնեյդեր

(6145) Ռեյմոնշնեյդեր (անգլ.՝ Riemenschneider), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 26-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,426066 ա. մ., առավելագույնը մոտենում է 1,9645 ա. մ. հեռավորության վրա և հեռանում 2,8876 ա. մ.։ Արեգակի շուրջ մեկ ամբողջական պտույտ է կատարում 1380,23 երկրային օրվա ընթացքում, իր ուղեծրով շարժվելով միջինում 0,260826 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,11° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6145) Ռեյմոնշնեյդեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մարկո Պարոլո

Մարկո Պարոլո (իտալերեն՝ Marco Parolo, հունվարի 25, 1985(1985-01-25), Գալարատե, Վարեզե, Լոմբարդիա, Իտալիա), իտալացի ֆուտբոլիստ, «Լացիո» ակումբի և Իտալիայի ազգային հավաքականի կիսապաշտպան։


== Ակումբային կարեիրա ==
Մարկոն իր կարիերան սկսել է «Կոմո» ակումբի կազմում։ Իր դեբյուտից մեկ մրցաշրջան անց սնանկության պատճառով լքեց ակումբը։ Հաջորդ մրցաշրջաններում Պարոլոն խաղաց իտալական ցածր դիվիզիոնների այնպիսի թիմերում, ինչպիսիք էին՝ «Պիստոյեզեն», «Ֆոլինոն» և «Վերոնան»։ 2009 թվականին Մարկոն տեղափոխվեց Սերիա Բ-ի նորեկ «Չեզենա» ակումբի կազմ։ Նա դարձավ ակումբի անբաժանելի մաս, որը առաջնությունում զբաղեցրեց երկրորդ տեղը և նվաճեց Սերիա Ա-ի ուղեգիր։ 2010 թվականի օգոստոսի 28-ին, «Ռոմայի» դեմ խաղում նա դեբյուտեց Սերիա Ա-ում։ «Չեզենայի» առաջատարը այնտեղ խաղաց մինչև 2012 թվականը, երբ ակումբը լքեց Սերիա Ա-ն։ Մարկոյի նոր ակումբը դարձավ «Պարման», որտեղ նույնպես լավ խաղաց։ 2012-2013 մրցաշրջանում նա առաջնությունում անցակցրեց 36 խաղ, իսկ երկուսը բաց թողեց վնասվածքի պատճառով։ 2013-2014 մրցաշրջանում նա նույն արդյունավետությամբ խաղաց ակումբում։


== Միջազգային կարիերա ==
Մարկոյի դեբյուտը Իտալիայի ազգային հավաքականում կայացավ 2011 թվականի մարտի 29-ին՝ Ուկրաինայի դեմ խաղում։ Նա հավաքականում հայտնվեց 2014 թվականի աշխարհի առաջնության ժամանակ։


== Ծանոթագրություններ ==


== Արտաքին հղումներ ==
Պրոֆիլը Archived 2014-07-26 at the Wayback Machine. Սերիա Ա-ի կայքէջում (իտալ.)
Պրոֆիլը transfermarkt.com կայքում(անգլ.)
Հյուսիսբայկալյան շրջան

Հյուսիսբայկալյան շրջան (ռուս.՝ Северо-Байкальский район, բուրյաթերեն՝ Хойто-Байгал аймаг), մունիցիպալ շրջան Ռուսաստանի Դաշնության Բուրյաթիա հանրապետությունում։
Ստեղծվել է 1925 թվականին։ Վարչական կենտրոնը՝ Նիժնեանգարսկ։


== Աշխարհագրություն ==
Շրջանի տարածքի մակերեսը կազմում է 53990 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 14537 մարդ։ Բնակչության խտությունը կազմում էր 0,27 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Խոսքի տարածություն

«Խոսքի տարածություն», Արքմենիկ Նիկողոսյանի գրականագիտական, քննադատական հոդվածների ժողովածուն, որը հրատարակվել է 2015 թվականին «Անտարես» հրատարակչությունում։ Գիրքը հրատարակության է երաշխավորել ՀՀ ԳԱԱ Մանուկ Աբեղյանի անվ. Գրականության ինստիտուտի գիտական խորհուրդը։ Ձևավորումը՝ Վիտալի Ասրիևի։ Վերնագրային տառատեսակները՝ Մկրտիչ Մաթևոսյանի։ 312 էջ։


== Գրքի բովանդակությունը ==


=== Խոսքի տարածություն ===
Գրքի ֆենոմենն իբրև շրջափուլաստեղծ գործոն Եղիշե Չարենցի պոեզիայում
Հակոբ Օշականի ֆենոմենը
Անտիպ Իսահակյանը
Ռուբեն Սևակի «անտիպ» բանաստեղծությունների առթիվ


=== Դիմանկարի տարածություն ===
Պարականոն ավետարան ըստ Աղասու
Հովհաննես Գրիգորյանի պոեզիան
Ասացող երկիր Ars Poetika-ն
Լևոն Խեչոյանի ֆենոմենը
Ուղու շրջանցում` հանուն ճանապարհի Archived 2016-08-16 at the Wayback Machine.
Հրաժեշտ... վերադարձ և հայտնաբերում


=== Գրախոսության տարածություն ===
Բանաստեղծության ընդդիմությունը
Ոչինչ կամ ինքն իր նման
Պոետ, որ չէր սիրում հաստափոր գրքեր Archived 2017-08-12 at the Wayback Machine.
Ղուկաս Սիրունյանի թվերը
Խոսքի տարածություն, որ չի վերջակետվում
Այդ նա է` Վահե Արսենը
Ձախ ձեռքի ձեռագիր
Նամակներ` գրողական փորձառության հեռադրությունից
Թանկ ու հավաստի վկայություններ
Այսօր մեզ այնքան պակասող Թումանյանը
Արդի հայ դրամատուրգիան` գիտաքննական լույսի տակ
Գիտական կենսագրություն` լուսանկարներով կամ պատկերազարդ պատմություն Կոմիտասի Archived 2013-09-18 at the Wayback Machine.
Աշոտ Աբգարյան «Ինչո՞ւ ցեղասպանություն» Archived 2021-03-06 at the Wayback Machine.


=== Տարեկան տեսության տարածություն ===
Գրականություն-2005. Բանաստեղծական շարքեր
Գրականություն-2006. Երեք վեպ
Գրականություն-2007. Վայրիվերումներով առաջ. 2007 թվականի պատմվածքը
Գրականություն-2008. Բանաստեղծական շարքեր
Պատմող, պատմություն, պատմվածք
Կեցություն, հոգեբանություն, գրականություն
Արդի հայ արձակը քննադատության գնահատմամբ


=== Բանավեճի տարածություն ===
Իսկական աճպարարի ու աճպարարության մասին


=== Խառնիխուռն տարածություն ===
Թիկունքից փչող սառնություն
...Եւ եղև «Գրեթերթ»
Ափսոս գրաքննադատությունը
Գրականության Երևանը Archived 2014-07-25 at the Wayback Machine.
Բարձունքը մերն է, տղերքը չկան Archived 2017-05-29 at the Wayback Machine.
Ռուբեն Հովսեփյանի Մարկեսը Archived 2019-05-27 at the Wayback Machine.
Նոր Հաճըն (թերթ)

«Նոր Հաճըն», եռամսյա թերթ (երկար ժամանակ եղել է ամսաթերթ)։ Առաջին անգամ լույս է տեսել 1933 թվականին, Բուենոս Այրեսում՝ հայերեն, իսպաներեն։ Հաճընի հայրենակցական միության կենտրոնական վարչության պաշտոնաթերթ։ Խմբագիրներ՝ Ազարիա Պապահեգյան, Աբրահամ էոլմեսեկյան, Աբրահամ Կրաչյան, Հարություն ծ. վրդ. Մուշյան, Նազարեթ Ճերեճյան (Կուժնունի)։ 
Տպագրել է Հաճընի պատմությանը և սովորույթներին վերաբերող նյութեր, Արգենտինայում և այլ գաղթավայրերում ապրող հաճընցիների մասին լուրեր, Հայաստանի Նոր Հաճըն ավանին նվիրված լրատվություններ։
Հարձակում Ցյուրիխում (2016)

2016 թվականի դեկտեմբերի 19-ին 3 անձ է վիրավորվել Շվեյցարիայի Ցյուրիխ քաղաքի կենտրոնում գտնվող Իսլամական կենտրոնում տեղի ունեցած կրակահերթի արդյունքում։ Դեպքի վայրում մեկ սպանված անձ է հայտնաբերվել, որն այնուհետև պարզվել է, որ հարձակում կատարած անձն է՝ 24-ամյա գանայական ծագմամբ շվեյցարացի մի երիտասարդ, որն ապրում էր Ուստերում։ Ենթադրվում է, որ հարձակում կատարած նույն անձը մեղավոր է նաև դեկտեմբերի 18-ին Ցյուրիխի Շվամենդինգեն թաղամասում գտած անձի սպանության մեջ։


== Հարձակում ==
2016 թվականի դեկտեմբերի 19-ին ժամը մոտ 16։30-ին մի երիտասարդ մտել է Ցյուրիխի գլխավոր գնացքի կայանի մոտ գտնվող Իսլամական կենտրոն և կրակ բացել։ Երեք անձ լուրջ վնասվածքներ է ստացել։ Հարձակումից հետո ոստիկանությունը շրջափակել է տարածքը։ Ըստ ոստիկանության՝ կասկածյալը փախուստի է դիմել, որից հետո սկսել են նրա գտնվելու վայրը պարզելու և բերման ենթարկելու աշխատանքները։ Ըստ 20 Minuten թերթի՝ դեպքից հետո կասկածյալը եղել է Ցյուրիխի գլխավոր գնացքի կայանի մոտակայքում։
Պարզվել է, որ կասկածյալը ինքնասպան է եղել հրազենային կրակոցից։ Նրա մարմինը գտել են հարձակումից մի քանի ժամ անց Gessnerallee թատրոնի մոտ՝ Զիլ գետում՝ Իսլամական կենտրոնից մոտ 300 մ հեռավորության վրա։ Պարզվել է կրակահերթ բացողի ինքնությունը՝ երիտասարդը 24-ամյա գանայական արմատներով շվեյցարացի էր, որն ապրում էր Ուստերում։ Ոստիկանությունը նշում է, որ ապացույց չկա, որ կասկածյալը կապված է եղել իսլամիստականների կամ աջ ծայրահեղականների հետ։ Ոստիկանության տվյալներով՝ կասկածյալը ներգրավված է եղել օկուլտական երևույթների մեջ։


== Շվամենդինգենի դիակը ==
2016 թվականի դեկտեմբերի 18-ին ծակած-կտրած վնասվածքով մարմին է հայտնաբերվել Ցյուրիխի Շվամենդինգեն թաղամասի խաղահրապարակում։ Ավելի ուշ հաստատվել է, որ այս սպանությունը կատարել է նույն անձը, որը կրակահերթ էր բացել Իսլամական կենտրոնում։ Զոհը ճանաչում էր մարդասպանին։


== Արձագանքներ ==
 ԱՄՆ նախագահ Դոնալդ Թրամփը հարձակումը որակել է «ահաբեկչական հարձակում» և ասել, որ «քաղաքակիրթ աշխարհը պետք է փոխի մտածելակերպը»։


== Ծանոթագրություններ ==
Պարաիբունայ/Պարայտինգայի գավառ

Պարաիբունայ/Պարայտինգայի  (պորտ.՝ Microrregião de Paraibuna/Paraitinga), գավառ Բրազիլիայում, մտնում է Սան Պաուլու նահանգի մեջ։ Մտնում է Կամպինաս մարզի մեջ։ Բնակչությունը կազմում է 391 221 մարդ 2005 թվականի տվյալով։ Զբաղեցված տարածքը 2345,143  կմ²։ Բնակչության խտությունը 166,8  մարդ/կմ²։


== Վիճակագրություն ==
Համախառն ներքին արտադրանքը կազմել է 376 181 883,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 5 270,24 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,750։


== Գավառի կազմ ==
Գավառի կազմի մեջ են մտնում հետևյալ համայնքները.

Կունիա
Լագոնիա
Պարայբունա
Ձորաղբյուր (այլ կիրառումներ)

Ձորաղբյուր, կարող է վերաբերել՝

Ձորաղբյուր - գյուղ ՀՀ Կոտայքի մարզում, մարզկենտրոնից 46 կմ հարավ-արևմուտք
Ձորաղբյուր - գետ Կոտայքի մարզում
Աշոտ Բաբաև

Աշոտ Գրիգորի Բաբաև (Արշավիր Բաբայանց) (նոյեմբերի 21, 1920(1920-11-21) կամ նոյեմբերի 19, 1919(1919-11-19), Աշխաբադ, Անդրկասպյան մարզ, Turkestan Autonomous Soviet Socialist Republic, Խորհրդային Ռուսաստան - նոյեմբերի 14, 1999(1999-11-14), Տաշքենդ, Ուզբեկստան), երկրաբան։ Երկրաբանահանքաբանական գիտությունների դոկտոր (1957), պրոֆեսոր (1960)։ Ուզբեկական ԽՍՀ վաստակավոր նավթագործ (1964)։ Ուզբեկական ԽՍՀ ԳԱ թղթակից անդամ (1974)։


== Կենսագրություն ==
Աշոտ Բաբաևը ծնվել է 1919 թվականի նոյեմբերի 19-ին, Թուրքմենստանի Աշխաբադ քաղաքում։ 1947 թվականին ավարտել է Ադրբեջանի ինդուստրիալ ինստիտուտը։ Երկար տարիներ Ուզբեկստանում գլխավորել է նավթի և գազի հետախուզման աշխատանքները։ 1967-1969 թվականներին եղել է Եգիպտոսում նավթագազաորոնման խորհրդային մասնագետների խմբի ղեկավար։
Գրել է աշխատանքներ, որոնք վերաբերում են քարաբանության, հնաաշխարհագրության, նավթի և գազի հետախուզման հարցերին։
Մահացել է 1999 թվականի նոյեմբերի 14-ին, Տաշքենդ քաղաքում։


== Պարգևներ ==
«Պատվո նշան» շքանշան
Ուզբեկական ԽՍՀ վաստակավոր նավթագործ


== Երկեր ==
Нефтяные и газовые месторождения. Уз. ССР, Ташкент, 1974.
Геотектоническая история Западного Узбекистана и региональные закономерности размещения скоплений нефти и газа
Соляно-ангидритовая формация юго-восточной части Бухаро-Хивинской области и ее роль в формировании залежей нефти и газа
Нефть и газ в недрах земли / А. Р. Ходжаев, А. Г. Бабаев. М., 1981.
Размещение и геогидродинамические системы нефтяных залежей Западного Узбекистана (совм. с Талиповым Сахибджан)
Терригенная формация юрского возраста Бухаро-Хивинского региона и Юго-Западного Гиссара и ее нефте-газоносность. М. Недра, 1977г. 136с.
Карбонатная формация юрского возраста платформенной области Узбекистана и ее нефтегазоносность. Ташкент: Фан, 1983.


== Գրականություն ==
Саркисян С. Т. Энциклопедия Арцах-Карабаха. Спб., 2005. - 312 с.


== Ծանոթագրություններ ==
Լեոնիդ Սպենդիարով

Լեոնիդ Աֆանասիի Սպենդիարյան, իսկական՝ Լեոնիդ Ստեփանոսի Սպենդիարյանց (մայիսի 2 (14), 1869, Սիմֆերոպոլ, Ռուսական կայսրություն և Կախովկա, Դնեպրովսկի գավառ, Տավրիկյան նահանգ, Ռուսական կայսրություն - օգոստոսի 17 (29), 1897, Սանկտ Պետերբուրգ, Ռուսական կայսրություն), հայ երկրաբան։
Կոմպոզիտոր Ալեքսանդր Սպենդիարյանի եղբայրը։


== Կենսագրություն ==
1894 թվականին ավարտել է Յուրևի (այժմ՝ Տարտու) համալսարանը։ Գյուղատնտեսական և միներալոգիական գիտությունների թեկնածու։ Հիմնականում զբաղվել է միներալոգիայով, պետրոգրաֆիայով և հնէաբանությամբ։
Ուսումնասիրել է Արագածի և Կոտայքի շրջանների նորագույն հրաբխային ապարները, Ավստրիայի երկրաբանական կառուցվածքը։ Ղրիմում և Կովկասում հավաքել ու մշակել է հնէաբանական հետաքրքիր նյութեր։ Մասնակցել է Միջազգային երկրաբանական կոնգրեսի 6-րդ (1894, Ցյուրիխ) և 7-րդ (1897, Պետերբուրգ) նստաշրջանների աշխատանքներին։
Նրա մահից հետո (1897) սահմանվել է Սպենդիարովի անվան մրցանակ։
Աֆանասի Ռազմարիցին

Աֆանասի Պրոկոպիևիչ Ռազմարիցին (ռուս.՝ Афанасий Прокопиевич Размарицын, 1844, Ռուսական կայսրություն – 1917, Օդեսա, Խերսոնի նահանգ, Ռուսական կայսրություն), ռուս նկարիչ, Գեղարվեստի կայսերական ակադեմիայի ակադեմիկոս, Գեղարվեստական շրջիկ ցուցահանդեսների ընկերության անդամ, Հարավռուսական նկարիչների միության հիմնադիրներից մեկը։


== Կենսագրություն ==

Աֆանասի Ռազմարիցինը ծնվել է 1844 թվականին Ռուսաստանի հարավում, գյուղացու ընտանիքում։ Աշխատել է Ռուսական կայսրության պետական բանկի Օդեսայի գրասենյակում։
1874 թվականին թողել է պետական ծառայությունն ու տեղափոխվել Պրուսիա, որտեղ ընդունվել է Դյուսելդորֆի գեղարվեստի ակադեմիա։ Դյուսելդորֆում անցկացնելով երեք տարի՝ Աֆանասի Ռազմարիցինն այցելում է Ֆրանսիա և Իտալիա և 1877 թվականին վերադառնում Օդեսա։ Այստեղ նա ապրում է «Крымская» հյուրանոցում և ապրուստի միջոցներ վաստակում նկարչության մասնավոր դասերով։
1882 թվականին Աֆանասի Ռազմարիցինն իր «Հոգեհանգիստ» նկարով առաջին անգամ մասնակցել է Գեղարվեստական շրջիկ ցուցահանդեսների ընկերության XI ցուցահանդեսին։ Նկարը հաջողություն է ունեցել և գնվել Պավել Տրետյակովի կողմից։ 1903 թվականին Աֆանասի Ռազմարիցինը դարձել է Ընկերության լիիրավ անդամ։
1884 թվականին Աֆանասի Ռազմարիցինը կազմակերպել է անհատական, իսկ 1889 թվականին՝ Նիկոլայ Բոդարևսկու հետ համատեղ ցուցահանդես Օդեսայում։ Ռազմարիցինը մասնակցել է 1900 թվականի Համաշխարհային ցուցահանդեսին Փարիզում։ 1910 թվականից եղել է Գեղարվեստի կայսերական ակադեմիայի ակադեմիկոս։
Աֆանասի Ռազմարիցինը եղել է Հարավռուսական նկարիչների միության հիմնադիրն ու նրա ցուցահանդեսների ակտիվ մասնակիցը։
Աֆանասի Ռազմարիցինը մահացել է 1917 թվականին և թաղվել Օդեսայի առաջին (հին) քաղաքային գերեզմանատանը։ 1934 թվականին գերեզմանատունը փակվել է, իսկ 1935 թվականին քանդվել «Հանուն բոլոր սրբերի» եկեղեցու հետ միասին։ Գերեզմանոցի տեղում բացվել է Իլյիչի անվան մշակույթի ու հանգստի այգի (ներկայում՝ Պրեոբրաժենսկի (ռուս.՝ «Преображенский») այգի)։ Գերեզմանատունը, որտեղ Աֆանասի Ռազմարիցինից բացի թաղված էին նաև Օդեսայի բազմաթիվ հայտնի բնակիչներ, այդ թվում՝ Ալեքսանդր Պուշկինի կրտսեր եղբայր Լև Սերգեևիչ Պուշկինը, դերասանուհի Վերա Խոլոդնայան, Օդեսայի պաշտպանության ղեկավար գեներալ-ադյուտանտ Դմիտրի Երոֆեևիչ Օստեն-Սակենը, ռուս-թուրքական պատերազմի հերոս գեներալ Ֆեոդոր Ռադեցկին, ամբողջովին ոչնչացվել է, նկարչի գերեզմանը չի պահպանվել։


== Պատկերասրահ ==

		
		
		


== Ծանոթագրություններ ==


== Գրականություն ==
Афанасьев В. А. А. П. Размарицын // Русское искусство. Очерки о жизни и творчестве художников второй половины XIX века / под редакцией А. И. Леонова. — М.: Искусство, 1971. — Т. 2. — С. 321-328. — 565 с. — 25 000 экз.
Езерская Н. А. Передвижники и национальные художественные школы народов России. — М.: Изобразительное искусство, 1987. — С. 79, 88, 94. — 286 с. — 10 000 экз.


== Արտաքին հղումներ ==
«Афанасий Прокопиевич Размарицын в Галерее издательства «Белый Город»» (ռուսերեն)։ Издательство «Белый город»։ Վերցված է 2011-11-19 (չաշխատող հղում)
«Афанасий Прокопиевич Размарицын в Энциклопедии живописи и графики «Art-каталог»» (ռուսերեն)։ Վերցված է 2011-11-19 
«Афанасий Прокопиевич Размарицын в Энциклопедии русской живописи» (ռուսերեն)։ Արխիվացված օրիգինալից 2012-05-17-ին։ Վերցված է 2011-11-19
Սպիտակ խաչելություն (կտավ)

Սպիտակ խաչելություն (ռուս.՝ Белое распятие), Մարկ Շագալի կտավը, որ ստեղծվել է 1938 թվականին՝ Հախճապակյա գիշերի ողբերգական իրադարձություններից երկու շաբաթ անց, երբ նկարիչն ալցելել է Եվրոպա։ Կտավը գտնվում է Չիկագոյի արվեստի ինստիտուտում, որին նվիրել է նշանավոր ճարտարապետ, Չիկագոյի բնակիչ Ալֆրեդ Ալշուլերը։


== Պատմություն ==
Նկարիչը կտավը ստեղծել է Կենտրոնական և Արևելյան Եվրոպայում հրեաների հալածանքների ազդեցությամբ։ Նացիստական Գերմանիայում 1938 թվականի նոյեմբերի 8-10 հարձակման են ենթարկվում հրեաների խանութները։ Հարձակման հետևանքով փողոցները պատվում են ապակու փշրանքներով. այստեղից էլ իրադարձությունների անվանումը՝ Հախճապակյա գիշեր։
Կտավը չի պատկերում իրական տեսարան, բայց խորհրդանիշերի օգտագործմամբ պատկերված է հալածանքների փոխաբերական տեսարան։ Լինելով հրեա՝ Շագալը ստեղծել է մի շարք աշխատանքներ, որոնցում պատկերված է խաչելության տեսարան։ Խաչված Հիսուսի կերպարը նոր խորհրդանիշ է, որով նկարիչը հաղորդում է հրեաների մահացու տանջանքները։ Շագալի կտավներում խաչելությունը ազգայնամոլների գործողությունների պատասխանն է, որոնցից ինքը նկարիչն էլ տուժել է 1933 թվականին, երբ ոչնչացվել են նրա գրեթե բոլոր նկարները։ «Սպիտակ խաչելություն»ը, ինչպես Շագալի նշանավոր ժամանակակցի՝ Պաբլո Պիկասսոյի «Գեռնիկան», Հոլոքոստի նախազգացումն է։


== Նկարագրություն ==
«Սպիտակ խաչելություն» կտավում ընդգծված են Հիսուսի և հրեաների տառապանքները։ Շրջապատում տեղի են ունենում տարբեր բռնություններ. այրվում են սինագոգը, տները։ Կենտրոնում պատկերված է Հիսուսի խաչելությունը, որ ավանդական շորերի փոխարեն ծածկված է սավանով, իսկ գլխին ապարոշ է՝ որպես հրեա լինելու խորհրդանիշ։ Խաչվող Հիսուսի կերպարը, որը պատկերված է փղոսկրագույն ֆոնին, տարածվում է ողջ աշխարհում, որը քայքայման է ենթարկվում։ Հիսուսի ոտքերի մոտ յոթ մոմ ունեցող աշտանակն է։ Նկարի վերին մասում պատկերված են Հին կտակարանի կերպարները, որոնք լաց են լինում՝ տեսնելով ներքևում կատարվածը։ Առջևի պլանում պատկերված է կանաչ շորով կերպար, որի ուսերի պարկ կա։ Այս կերպարը, որը հանդիպում է Շագալի այլ նկարներում ևս, մեկնաբանվում է որպես հրեա ճանապարհորդ կամ Իլյա մարգարե։ Կոմպոզիցիայի կենտրոնում նավակ է պատկերված, որը խորհրդանշում է հրեաների՝ նացիստներից փրկվելու հույսը։
Կտավի վերին աջ անկյունում Լիտվայի դրոշն է. Լիտվան այդ ժամանակ դեռևս անկախ պետություն էր։ Բացի դրանից՝ նկարի վերին ձախ անկյունում կան կոմունիզմի կարմիր դրոշներ. հրեաների հետապնդումը միայն նացիստներին չէր բնորոշ։ Դրոշները մատնանշում են այդ երկրներում հակասեմականության առկայությունը։ Հրեական տխուր լրջությունը նկարում միաձուլված է ֆրանսիական հասարակ պրիմիտիվիզմին։
Նկարում հետագայում կատարվել է երկու փոփոխություն. ներկվել են սինագոգն այրող զինվորի թևկապի սվաստիկան և պաստառի «Ich bin Jude» (Ես հրեա եմ) գրությունը։
Կտավը Հռոմի պապ Ֆրանցիսկոսի սիրած գործն է։


== Ծանոթագրություններ ==


== Արտաքին հղումներ ==
Կտավը Չիկագոյի արվեստի ինստիտուտում
Կարլ Մելոուն

Կարլ Էնթոնի Մելոուն (անգլ.՝ Karl Anthony Malone, հուլիսի 24, 1963(1963-07-24)[…], Ruston, Լուիզիանա, ԱՄՆ), ամերիկացի նախկին բասկետբոլիստ, ծանր հարձակվող, բասկետբոլային մարզիչ։ Մասնագիտական ողջ կարիերայի ընթացքում (1985–2004) հանդես է եկել Բասկետբոլի ազգային ասոցիացիայի (NBA) «Յութա Ջազ» և «Լոս Անջելես Լեյքերս» ակումբներում։


== Տես նաև ==
1000 և ավելի խաղի մասնակցած NBA բասկետբոլիստների ցանկ
NBA-ի պատմության լավագույն 50 դիպուկահարների ցանկ
30000 և ավելի միավոր հավաքած NBA բասկետբոլիստների ցանկ


== Ծանոթագրություններ ==


== Արտաքին հղումներ ==
Էջը NBA.com կայքում(անգլ.)
Էջը Բասկետբոլ-ռեֆերենսում Archived 2021-01-01 at the Wayback Machine.(անգլ.)
Էջը IMDb կայքում(անգլ.)
Մելիք-Հայկազ Բ

Մելիք-Հայկազ Բ Մելիք-Հայկազյան (1533 - 1621), Քաշաթաղի մելիք (1551-1623)։
Մելիք-Հախնազարի որդին և հաջորդը, Մելիք-Հայկազյանների մելիքական տոհմից։


== Կենսագրություն ==
1551 թվականին Հոր՝ Մելիք-Հախնազարի մահից հետո դարձել է Քաշաթաղի մելիք (Խանածախի)։ Նրա կառավարման ժամանակ մելիքությունը հասել է իր հզորության գագաթնակետին։ Նրա օրոք թուրքերը ռազմավարական նպատակներով Արցախի և Սյունիքի միջև ընկած ձորերում բնակեցնում են ռազմատենչ քրդական ցեղերի։ Քաշաթաղի մելիքության զորեղացումն ու դերի բարձրացումը եղել է թուրքական իշխանությունների մտահոգության առարկա։ Քրդական ցեղերի` Քաշաթաղում անմիջական բնակեցումը տեղի է ունենում այն ժամանակ, երբ թուրք-պարսկական պատերազմի ընթացքում` 1586-1607 թվականներին, Արաքս գետի ձախ ավազանին տիրում են թուրքերը։
Մելիք-Հայկազ Բ-ն երկարատև կռիվներ է մղում թյուրքալեզու ցեղերի դեմ, սակայն Օսմանյան կայսրության դեմ կռվող մելիքի ուժերը սպառվում են և նա գերի է ընկնում, ապա տարվում Գանձակ։ Որոշ ժամանակ անց ազատ է արձակվում ու ետ գնում Խնածախ։ Սակայն շուտով Արցախի և Սյունիքի այլ մելիքների հետ Մելիք-Հայկազը հեռանում է Պարսկաստան՝ Շահ Աբասի մոտ։ Մելիք-Հայկազն այնտեղ Շահ Աբասի կողմից արժանանում է առանձնահատուկ ուշադրության։ Նա, Շահ Աբասից ստանում է «Գոջա ասլան» («Ծեր առյուծ») պատվավոր մականունը։ Շահ Աբասը Մելիք-Հայկազին մի հրովարտակով շնորհում է «սադրինիշին» տիտղոսը, որը նշանակում է թագավորի մոտ առաջին տեղում նստող, գահերեց։ Մելիք-Հայկազ Բ-ի հրամանատարությամբ պարսկական զորքերը բազմիցս հաղթանակներ են տանում թուրքերի նկատմամբ։ Նրա դիվանագիտական ջանքերի և, նրա կողմից Սյունյաց իշխանավորներից վերցրած խնդրագրի հիման վրա էլ ժամանակից շուտ սկսվում է Շահ Աբասի արշավանքը դեպի Արևելյան Հայաստան։ Պարսկաստանի արտաքին քաղաքական նպատակները համընկնում են հայ գործիչների ծրագրերին, որի նպատակն էր էր՝ վերջ տալ օսմանյան տիրապետությանը Արցախում և Սյունիքում։


== Ծանոթագրություններ ==
Օֆեկ

Օֆեկը (եբրայերեն՝ אופק, թարգմ.՝ հորիզոն) իսրայելական մի շարք լրտես–արբանյակների անվանումն է։


== Արձակման պատմությունը ==
Օֆեկ–1. Բաց է թողնվել 1988 թվականի սեպտեմբերի 18-ին։...
...

Օֆեկ–7. Բաց է թողնվել 2007 թվականի հունիսի 11-ին գիշերը Իրանին հետևելու նպատակով։ Նոր արբանյակը 311-600 կիլոմետր բարձրությամբ Երկրի շուրջ պետք է պտտվի 1 ու կես ժամում։


== Հղումներ ==
IAI's space systems website
Description of Ofeq 1,2 in Astronautix
Description of Ofeq 5 in Astronautix
Palmachim Air Force base in GlobalSecurity
Speculation on Ofeq's orbit in GlobalSecurity
Օֆեկ–5–ի նկարագրությունը Archived 2007-01-29 at the Wayback Machine.
Օֆեկ–7–ի նկարագրությունը Archived 2007-03-09 at the Wayback Machine.
Masterpiece

«Masterpiece» (անգլ. թարգմանաբար՝ «Գլուխգործոց»), ամերիկացի երգչուհի Մադոննայի երգը։ 2012 թվականին երգը ի սկզբանե ձայնագրվել է որպես «ՄԵՆՔ։ Հավատում ենք սիրուն» ֆիլմի սաունդթրեք։ Ավելի ուշ երգը ներառվել Է Մադոննայի տասներկուերորդ ստուդիական ալբոմում, որը կոչվում է «MDNA»։ 2012 թվականի ապրիլի 3-ին երգը կատարվել է Մեծ Բրիտանիայի ռադիոյում։ Երգի հեղինակներն են Մադոննան, Ջուլի Ֆրոստը և Ջիմի Հարին։ Երգն արժանացել է քննադատների բարձր գնահատականներին․ գնահատվել է երգի քնարական բովանդակությունը և Մադոննայի վոկալ կատարումը։ «Ոսկե Գլոբուս» մրցանակաբաշխության 69-րդ արարողության ժամանակ երգը հաղթել է «Լավագույն երգ» անվանակարգում։


== Պատմություն ==
Երգը գրել են Մադոննան, Ջուլի Ֆրոստին և Ջիմի Հարին, պրոդյուսերները եղել են Մադոննան և Ուիլյամ Օրբիթը։ Երբ Մադոննան նկարահանել է իր «ՄԵՆՔ։ Հավատում ենք սիրուն» ֆիլմը, նրա մենեջեր Գայ Օսերին երգչուհուն համոզել է երգ գրել սաունդթրեքի համար։ Ֆրոստը այդ ժամանակ ապրում էր Լոս Անջելեսում և գնահատում էր երաժշտական աշխարհում իր առաջնահերթությունները, ինչպես նաև ցանկանում էր համագործակցել մի շարք արտիստների հետ, որոնց թվում Մադոննան առաջինն էր։

Օրբիթը, որն ավելի վաղ աշխատել է Ֆրոստի և Հարիի հետ, նրանց հետ կապ է հաստատել Մադոննայի հետ երգի շուրջ համագործակցելու համար։ Նա լսել է Ֆրոստի երգի նախնական տարբերակը և համոզված է եղել, որ այն Մադոննային դուր կգա։ Ֆրոսթի խոսքով՝ երգի թեման դառը-քաղցր սերն է ու հարաբերություններում առկա դժվարությունները։ Այնուհետև նրանք հորինել են տեքստը և մեղեդիները։ Ժամանակի ընթացքում Մադոննան փոխել է երգի կառուցվածքը, և վերջնական տարբերակը պատրաստ էր ձայնագրության։ Մադոննան հիշում էր․


== Քննադատություններ ==
Երգն ընդհանուր առմամբ դրական արձագանքներ է ստացել երաժշտական քննադատների կողմից։ MTV հեռուստաալիքի տեսագրության մեջ ասվում է, որ երգը չի համապատասխանում Մադոննայի սովորական ոճին՝ սեքսուալ, եռանդուն և չարաճճի, ավելի շուտ այն ցույց է տալիս Մադոննայի իմաստությունը։ The Guardian թերթից Մայքլ Քրեգը երգը գնահատել է որպես ալբոմի լավագույն վոկալային ելույթներից մեկը։ The Daily Telegraph թերթից Նիլ Մաքորմիկը երգը նկարագրել է որպես քաղցր, նուրբ իսպանական մոտիվով սիրո երգ՝ թեթև ռիթմով և սահուն մեղեդիով, որը լցված է սինթետիկ երաժշտությամբ։ Billboard հանդեսից Քիթ Քոլֆիլդը կարծում էր, որ երգը շատ գեղեցիկ է, իսկ Մադոննայի վոկալը՝ հիասքանչ։ Քայլ Անդերսոնը Entertainment Weekly ամսագրից երգը նկարագրել է որպես 1990-ականների կեսերի Մադոննայի ոճի վերադարձ։ The National խմբից Նիք Լևինը զգացել է, որ երգը կատարելապես համապատասխանում է իր «Something to Remember» բալլադների հավաքածուին։


== Հիթ-շքերթներ ==


== Ծանոթագրություններ ==
(381) Միրհա

(381) Միրհա (անգլ.՝ Myrrha), աստերոիդ աստերոիդների գոտու արտաքին մասում։ Հայտնաբերվել է 1894 թվականի հունվարի 10-ին Օգյուստ Շարլուայի կողմից Նիցայում։
Միջին հեռավորությունը Արեգակից կազմում է 3,220746 ա. մ., առավելագույնը մոտենում է 2,9177 ա. մ. հեռավորության վրա և հեռանում 3,5238 ա. մ., իսկ Երկրի ուղեծրին Միրհա աստերոիդը նվազագույնը մոտենում է 1,9156 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2111,22 երկրային օրվա ընթացքում, իր ուղեծրով շարժվելով միջինում 0,170518 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,52° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(381) Միրհա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մալմիժի շրջան (Կիրովի մարզ)

Մալմիժի շրջան (ռուս.՝ Малмыжский район), մունիցիպալ շրջան Ռուսաստանի Դաշնության Կիրովի մարզում։
Ստեղծվել է 1929 թվականին։ Վարչական կենտրոնը՝ Մալմիժ։


== Աշխարհագրություն ==
Շրջանի տարածքի մակերեսը կազմում է 2190 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 27371 մարդ։ Բնակչության խտությունը կազմում էր 12,5 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Էնդրյու Յան

Էնդրյու Յան (անգլ.՝ Andrew Yang, չինարեն՝ 楊安澤, հունվարի 13, 1975(1975-01-13), Սկենեկտադի, Նյու Յորք, ԱՄՆ), ամերիկացի գործարար, բարերար և քաղաքական գործիչ։


== Կենսագրութոյուն ==
Ծնվել է 1975 թվականի հունվարի 13-ին Նյու Յորքում Թայվանից ներգաղթածների ընտանիքում։ Էնդրյու Յանայի հայրը աշխատել է IBM-ում, իր կարիերայի ընթացքում գյուտերի համար ստացել է 60 արտոնագիր, մայրը համալսարանում համակարգային ադմինիստրատոր է եղել։ Ավարտել է Բրաունի համալսարանը, որտեղ ուսումնասիրել է տնտեսությունն ու քաղաքագիտությունը, ինչպես նաև Կոլումբիայի համալսարանի իրավունքի դպրոցը։ Զբաղեցրել է Manhattan Prep ընկերության գլխավոր գործադիր տնօրենի պաշտոնը, որը զբաղվում է թեստավորման համար սովորողների նախապատրաստման  ռեսուրսների մշակմամբ, 2009 թվականին ձեռք է բերել Kaplan, Inc կորպորացիան։
Նա եղել է ինտերնետ-ընկերության համահիմնադիրը, եղել է առողջապահության ոլորտում ծրագրային ապահովման մշակմամբ զբաղվող ստարտափի ղեկավար։ Առավել հայտնի է որպես Venture for America ոչ առևտրային կազմակերպության հիմնադիր և նախագահ, որը ստեղծվել է 2011 թվականին։ Նրա գործունեության հիմքում ընկած է քոլեջների շրջանավարտների համար ուսումնական ծրագրի իրականացումը` ստարտափներում աշխատելու համար անհրաժեշտ հմտություններ ձեռք բերելու և ԱՄՆ տնտեսապես ընկճված քաղաքներում նոր աշխատատեղեր ստեղծելու նպատակով։ Այդ գործունեության համար 2011 թվականին արժանացել է ԱՄՆ նախագահի Champions of Change մրցանակին։


== 2020 թվականի նախագահական ընտրարշավ ==
2017 թվականի նոյեմբերի 6-ին դիմում է ներկայացրել ԱՄՆ-ի Դաշնային ընտրական հանձնաժողով՝ 2020 թվականի նախագահական ընտրություններում Դեմոկրատական կուսակցությունից իր թեկնածությունն առաջադրելու և պայքարի մեջ մտնելու համար։ Իր սոցիալ-տնտեսական ծրագրի հիմքում դրել է ԱՄՆ-ում 18 տարեկանից բարձր յուրաքանչյուր քաղաքացու համար ամսական 1000 դոլար բազային եկամտի ներդրումը։ Ծրագրի ֆինանսավորումը ենթադրվում է ավելացված արժեքի հարկից ստացված եկամուտների հաշվին (Էնդրյու Յանի կարծիքով` եվրոպականից կրկնակի ցածր ավելացված արժեքի հարկը լիովին կապահովի անհրաժեշտ միջոցների ստացումը)։
2020 թվականի փետրվարի 11-ին Էնդրյուն դադարեցրեց իր նախագահական արշավը. «Ես մաթեմատիկոս եմ, և ելնելով այն թվերից, ինչ ունենք, պարզ է դառնում, որ մենք չենք շահելու այդ մրցավազքը։ Ես նրանցից չեմ, ովքեր կստանան նվիրատվություններ և աջակցություն մրցավազքում, որը չի հաղթի։ Դրա համար էլ այսօր ես կասեցնում եմ իմ նախագահական քարոզարշավը»։


== Ծանոթագրություններ ==


== Արտաքին հղումներ ==
«Venture for America» (անգլերեն)։ Официальный сайт։ Վերցված է 2019-05-31 
«Entrepreneur Andrew Yang» (անգլերեն)։ 2020frontrunner.com։ Արխիվացված է օրիգինալից 2019-06-01-ին։ Վերցված է 2019-05-31  
Джесси Орралл (2019-04-20)։ «Криптовалюта нуждается в помощи правительства, говорит кандидат в президенты Эндрю Ян - CNET»։ CNET։ Coin News Telegraph։ Արխիվացված է օրիգինալից 2019-06-01-ին։ Վերցված է 2019-05-31
Մուուգա (գյուղ, Վիիմսի շրջան)

Անվան այլ կիրառումների համար տե՛ս՝ ՄուուգաՄուուգա (էստ․՝ Muuga), գյուղ Էստոնիայի Հարյումաա նահանգի Վիիմսի շրջանում։
2011 թվականի տվյալներով գյուղում բնակվում էր 581 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(3712) Կրաֆտ

(3712) Կրաֆտ (անգլ.՝ Kraft), աստերոիդ աստերոիդների հիմնական գոտում։ Հայտնաբերվել է 1984 թվականի դեկտեմբերի 22-ին Յուջին Հարլանի և Առնոլդ Կլեմոլայի կողմից Մաունթ Համիլտոնում։
Միջին հեռավորությունը Արեգակից կազմում է 2,736575 ա. մ., առավելագույնը մոտենում է 2,041 ա. մ. հեռավորության վրա և հեռանում 3,4322 ա. մ.։ Արեգակի շուրջ մեկ ամբողջական պտույտ է կատարում 1653,52 երկրային օրվա ընթացքում, իր ուղեծրով շարժվելով միջինում 0,217717 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 31,68° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3712) Կրաֆտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նեյփլս

Նեյփլս (անգլ.՝ Naples), քաղաք՝ տեղակայված Քոլիեր շրջանում (Ֆլորիդա նահանգ, ԱՄՆ)։ 2007 թվականի վիճակագրական տվյալներին համաձայն բնակչությունը կազմում է 21 653 մարդ։


== Աշխարհագրություն ==
ԱՄՆ բնակչության մարդահամարի բյուրոյի տվայլների համաձայն՝ Նեյփլս քաղաքն ունի 37,3 քառակուսի կիլոմետր մակերես, որից 31,16 քառակուսի կիլոմետրն զբաղեցնում է ցամաքը, իսկ 6,16 քառակուսի կիլոմետրը՝ ջուրը։ Շրջանի ջրային ռեսուրսների մակերեսը կազմում է ողջ մակերեսի 16,51 %-ը։
Նեյփլս քաղաքը տեղակայված է ծովի մակերևույթից 1 մետր բարձրության վրա։ 


== Ժողովրդագրություն ==
2007 թվականի մարդահամարի տվյալների համաձայն՝ քաղաքում ապրում էր 21 653 մարդ, 6568 ընտանիք, հաշվվում էր 10 803 տնային տնտեսություն և 16 956 բնակելի տուն։ Բնակչության միջին խտությունը կազմում էր մոտ 673,2 մարդ՝ 1 քառակուսի կիլոմետրի հաշվարկով։ Մարդահամարի տվյալների համաձայն՝ ռասայական կազմը որոշվում է հետևյալ կերպ՝ 62,50 %-ը՝ սպիտակամորթներ, 14,6 %-ը՝ սևամորթներ կամ աֆրոամերիկացիներ, 0,12 %-ը՝ տեղաբնիկ ժողովուրդները, 0,33 %-ը՝ ասիացիներ, 0,02 %-ը՝ խաղաղօվկիանոսյան կղզիներից գաղթածներ, 2,07 %-ը՝ խառնածին ռասաների ներկայացուցիչներ, 0,30 %-ը՝ այլ ազգություններ։ Իսպանախոսները կազմեցին քաղաքի ողջ բնակչության 22,2 %-ը։
10 803 տնային տնտեսություններից 10,9 %-ում երեխաներին դաստիարակում էին մինչև 18 տարեկանը, 53,8 %-ն իրենից ներկայացնում է համատեղ ապրող ամուսնական զույգեր, 5,0 %-ում ընտանիքում բոլոր կանայք ապրում էին առանց ամուսինների, 39,2 %-ը չունեին ընտանիքներ։ Մարդահամարի անցկացման պահին ընտանիքների ընդհանուր թվից 34,0 %-ն ինքնուրույն էր ապրում, ընդ որում՝ 20,1 %-ը կազմում էին 65 տարեկան և ավելի մեծ միայնակ ծերերը։ Տնային տնտեսության միջին չափսը կազմում էր 1,92 մարդ, իսկ ընտանիքի միջին չափսը՝ 2,38 մարդ։
2000 թվականի մարդահամարի տվյալների համաձայն՝ ըստ տարիքային ընդգրկման՝ քաղաքի բնակչությունը բաշխվում էր հետևյալ կերպ՝ 10,9 %՝ 18 տարեկանից փոքր բնակիչները, 2,3 %՝ 18-24 տարեկանները, 14,5 %՝ 25-44 տարեկաններ, 30,0 %՝ 45-64 տարեկաններ և 42,3 %՝ 65 տարեկան և ավելի մեծ։ Բնակիչների միջին տարիքը կազմում էր 61 տարեկան։ Նեյփլս քաղաքում յուրաքանչյուր 100 կնոջը բաժին էր ընկնում 86 տղամարդ, ընդ որում՝ յուրաքանչյուր 100 կնոջը՝ 18 տարեկան և ավելի մեծ, բաժին էր ընկնում 83,9 տղամարդ՝ նույնպես 18 տարեկանից մեծ։
Քաղաքում մեկ տնային տնտեսության միջին եկամուտը կազմում էր 71 553 ԱՄՆ դոլար, իսկ մեկ ընտանիքի միջին եկամուտը՝ 102 262 դոլար։ Ընդ որում՝ տղամարդիկ ունեին տարեկան 86 092 ԱՄՆ դոլար միջին եկամուտ՝ ի հեճուկս կանանց 30 948 դոլար եկամտի։ Քաղաքում բնակչության մեկ շնչին բաժին ընկնող եկամուտը տարեկան կազմում էր 61 141 դոլար։ Շրջանի ընտանիքների ամբողջ թվի 3,1 %-ը և ողջ բնակչության 5,9 %-ը մարդահամարի պահին գտնվում էր աղքատության եզրին, ընդ որում՝ նրանց 15,1 %-ը 18 տարեկանից փոքր էր, իսկ 3,3 %-ը՝ 65 տարեկան և ավելի մեծ։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
City of Naples Government
Collier County Government
Naples Philharmonic Center for the Arts
Naples Players Community Theatre
Theatre Zone Equity Theatre Company
Naples Community
Naples Botanical Garden
Naples Zoo at Caribbean Gardens
Naples Daily News — Newspaper of Record
Naples Florida Sun!(չաշխատող հղում)
Հաջի Մուրադ Յագիզարով

Հաջի Մուրադ Հաջի Ահմեդ Յագիզարով (ադրբ.՝ Hacı Murad Hacı Əhməd oğlu Yagizarov, հուլիսի 18, 1939(1939-07-18), Բաքու, Ադրբեջանական ԽՍՀ, ԽՍՀՄ), թատրոնի և կինոյի ադրբեջանցի դերասան, Ադրբեջանական ԽՍՀ ժողովրդական արտիստ, Ադրբեջանական ԽՍՀ պետական մրցանակի դափնեկիր, Հումայի մրցանակի դափնեկիր, Ադրբեջանի պետական ռուսական դրամատիկական թատրոնի դերասան։


== Կենսագրություն ==
Հաջի Մուրադ Յագիզարովը ծնվել է 1939 թվականի օգոստոսի 18-ին Բաքվում։ Դպրոցում սովորելու ընթացքում նա աշխատել է դրամա ասոցիացիայում։ Հայտնի դերասան Ալեսկեր Ալեքպերովը խորհուրդ տվեց նրան ընդունվել թատերական ինստիտուտ։ 1958-1962 թվականներին սովորել է Ադրբեջանի պետական արվեստի ինստիտուտի դերասանական ֆակուլտետում։ 1962 թվականից աշխատում է Սամեդ Վուրգունի անվան ռուսական դրամատիկական թատրոնում։


== Պարգևներ և կոչումներ ==
Ադրբեջանական ԽՍՀ-ի վաստակավոր արտիստ (1974),
Ադրբեջանական ԽՍՀ ժողովրդական արտիստ (1982),
Ադրբեջանական ԽՍՀ պետական մրցանակ (1986),
«Փառքի» շքանշան (2009),
«Ոսկե Դերվիշ» մրցանակ։


== Ֆիլմագրություն ==
Արշին մալ ալան (1965),
Այգյուն (1960),
Բաբեք (1979),
Հյուսիսային քաղաքում (1969),
Ներիր մեզ (1979),
Նավի ժամացույցի գաղտնիքը (1983),
Թույլտվություն (1972),
Հեռավոր ափերում (1958),
Իչարի Շահար (2016),
Ուլդուզ (1964);


== Ծանոթագրություններ ==
Կոնեսա (այլ կիրառումներ)

Կոնեսա, կարող է վերաբերել՝

Կոնեսա - մունիցիպալիտետ Իսպանիայում
Կոնեսա - դեպարտամենտ Արգենտինայում, Ռիո-Նեգրո պրովինցիայի կազմում
Լիմբուրգեր

Լիմբուրգերը (անգլ.՝ Limburger) փափուկ պանիր է պաստերիզացված կաթից, որը տարբերվում է իր սուր հոտով և ինտենսիվ համով։
Ստեղծվել է Բելգիայում, սակայն լայն տարածում ունի նաև Ավստրիայում, Նիդերլանդներում ու Գերմանիայում։
Պանիրը կաթնագույն է, կեղևը ուտելի, փաթուկ և դեղնա-շագանակագույն, երբեմն սպիտակ բորբոսի հետքերով։ Այն արտադրվում է Brevibacterium linens մանրէների շնորհիվ։ Հասունանում է երկու շաբաթից երեք ամսա ընթացքում։ Պատրաստվում է աղյուսների ձևով և կշռում է 200 կամ 500 գրամ։ Հասունացման սկզբում նրբաճաշակ համ ունի, որը ժամանակի ընթացքում շատ ուժեղ է դառնում։
Լիմբուրգերը ուտում են երիտասարդ կարտոֆիլով, սև հացով և սոխով։ Օգտագործում են հետևյալ խմիչքների հետ `գարեջուր, թունդ, չոր կարմիր գինի, խնձորի սիդր։


== Ծանոթագրություններ ==
Ասպետական վեպ

Ասպետական վեպ (ֆր.՝ roman chevaleresgue, roman de chevalerie, գերմ.՝ Ritterroman, իտալերեն՝ romanzo cavalleresco, իսպ.՝ romance, չեխ․՝ rytířský román), միջնադարյան կուրտուազային գրականության ժանրերից մեկը։
Ծագել է ֆեոդալական միջավայրում՝ ասպետականության ծաղկման շրջանում՝ միաժամանակ հանդես գալով Անգլիայում, Գերմանիայում և Ֆրանսիայում 12-րդ դ. կեսերին (զույգ հանգավորվող ութոտնյա չափով առաջինը կիրառվել է անգլոնորմանդական տարեգրքերում)։ Հերոսական էպոսից վերցրել է անսահման խիզախության, վեհանձնության մոտիվները։ Ասպետական վեպում առաջին պլան է մղվում հերոս-ասպետի անհատականացման հոգևոր աշխարհի վերլուծությունը, ասպետ, որը սխրանքներ է կատարում ոչ թե հանուն տոհմի կամ էլ հանուն ավատական, վասալական պարտքի, այլ հանուն անձնական փառքի և սիրած էակի փառաբանության։ Էկզոտիկ (տարաշխարհիկ) նկարագրությունների, մտաստեղծ, անիրական, երևակայական, հեքիաթային, կախարդական մոտիվների առատությունը ասպետական վեպը մոտեցնում է ժողովրդական հեքիաթներին, Կենտրոնական ու Միջին Եվրոպայի մինչքրիստոնեական առասպելներին, Արևելքի գրականությանը։ Ասպետական վեպի զարգացման վրա ազդել են հին կելտերի և գերմանացիների ավանդությունները, ասքերը, անտիկ գրողների (Օվիդիուս) երկերը։ Առավել ճանաչված էին «Կլոր սեղանի» ասպետների, բրիտների, լեգենդար Արթուր արքայի, Տրիստանի և Իզոլդայի սիրո մասին վեպերը։ Ազատ սիրո և արկածների որոնումների կենսուրախ իդեալը ուշ ասպետական վեպերում իր տեղը զիջում է քրիստոնեա-ասպետական թեմաներին։ Սկզբում ասպետական վեպերը չափածո էին։ 13-րդ դ. կեսերից հետո երևան են գալիս նրանց արձակ մշակումները (օրինակ՝ Լանսելոտի մասին շարքը)։ Ասպետական վեպի պոետիկան ազդել է գրավոր դարձող հերոսական էպոսի, արձակի և չափածոյի, մասնավորապես ալեքսանդրյան ոտանավորի վրա։ Ասպետական վեպին զուգահեռ զարգացել են վիպակն ու նովելը։ Արդեն 13-րդ դ. երևան են գալիս ասպետական վեպի նմանակումները, 15-րդ դ. ժանրն անկում է ապրում, բայց գրքի տպագրության հետ նորից է վերածնվում պարզաճաշակ տպագրության տեսքով։
Իսպանիայում ասպետական վեպը ծաղկեց Վերածննդի դարաշրջանում։ Սերվանտեսը «Դոն Կիխոտում» ծաղրում է ոչ թե ասպետական վեպը որպես այդպիսին, այլ նրա էպիգոնային մշակումները և ժանրի լավագույն նմուշների շարունակությունները։ Եվրոպական ասպետական վեպի ժանրին մոտ (բայց նրանից անկախ) ստեղծագործություններ են եղել նաև Արևելքի գրականություններում (ճապոնական «Գենձի-Մոնոգատարի» վիպակը, Շ. Ռուսթավելու «Ընձենավորը» ասպետական պոեմը, «Կարոս խաչ» վիպերգը։)


== Գրականություն ==
Елеазар Мелетинский, Средневековый роман. М., 1983.(ռուս.)
Андрей Михайлов, Французский рыцарский роман. М., 1976.(ռուս.)


== Տես նաև ==
Կուրտուազային գրականություն
Լե


== Արտաքին հղումներ ==
Անգլիական, ֆրանսիական, բրետոնական ասպետական վեպեր
Անհայտ հեղինակ, Անգլիա Սըր Գավեյնը և Կանաչ ասպետը
Թոմաս Մելորի, Անգլիա Արթուրի մահը։


== Ծանոթագրություններ ==
Մուռի

Մուռի (թուրքերեն՝ Yünlüce, քրդ.՝ Mürü), գյուղ Արևմտյան Հայաստանում, Խարբերդի վիլայեթի Խարբերդի գավառում։ Գտնվում է Խարբերդ քաղաքից 14կմ հեռավորության վրա, Խարբերդ-Ճապաղջուր ավտոմայրուղու մոտ։


== Բնակչություն ==
1872-1873 թվականներին ուներ 34 տուն՝ 250 հայ բնակչով։


== Տնտեսություն ==
Բնակչության հիմնական զբաղմունքը երկրագործություն անասնապահությունն ու առևտուրն էր։


== Պատմամշակութային կառույցներ ==
Մուռին ուներ Ս. Կարապետ և Ս. Աստվածածին անուններով եկեղեցիներ։ Գյուղում պահպանվել են հայկական եկեղեցիների և հնադարյան ամրոցի փլատակներ։


== Կրթություն ==
Գյուղն ուներ վարժարան, որտեղ սովորում էին 30 աշակերտներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Զվյագինո (գյուղ, Սաֆոնովսկի շրջան)

Անվան այլ կիրառումների համար տե՛ս՝ ԶվյագինոԶվյագինո (ռուս.՝ Звягино), գյուղ Ռուսաստանի, Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 11 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նարնջենի

Նարնջենի,Չնախնձոր (Citrus sinensis), սատապազգիների ընտանիքի մշտադալար պտղատու ծառ։ Բարձրությունը մինչև 12 մ է, թզուկներինը՝ 4—6 մ։ Տերևները՝ հարթ, ձվաձև, սրածայր։ Ծաղիկները՝ երկսեռ, սպիտակ, հոտավետ։ Պտուղը կաշենման կեղևով պատած բազմաբուն հատապտուղ է, առանձին սորտերինը՝ տարբեր ձևի, մեծության և գույնի (բաց դեղնավունից կարմրանարնջագույն)։ Պտղամիսը հյութալի է, քաղցրաթթվաշ, հաճելի համով, ունի սննդարար, բուժիչ նշանակություն։ Հարուստ է վիտամիններով (А, В, С, P),հանքային նյութերով։
Օգտագործվում է թարմ և վերամշակված (հյութ, մուրաբա, ջեմ և այլն) վիճակում։ Կեղևից ստացվում է եթերայուղ, որն օգտագործվում է հրուշակեղենի և օծանելիքի արտադրության մեջ։ Կարող է ապրել և պտղաբերել ավելի քան 75 տարի։ Պատվաստված ծառերը բերք են տալիս տնկելուց 3—4 տարի հետո։ Ցրտադիմացկուն չի(—8 °C-ից մինչև — 9,5 °C-ում վերերկրյա մասերը ոչնչանում են)։ Բերքատվությունը՝ 20—25 տ/հա (1 ծառից՝ 100—150կգ)։ Հայրենիքը Հարավային Չինաստանն ու Հնդկաչինն են։ Մշակվում է աշխարհի շատ երկրների արևադարձային ու մերձարևադարձային շրջաններում։
Տերվոլովո

Տերվոլովո (ռուս.՝ Терволово), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2011 թվականին գրանցված տվյալներով կազմում էր 2011 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վահանավանք (այլ կիրառումներ)

Վահանավանք եզրը կարող է վերաբերել.

Վահանավանք (Վանիս Քվաբեբի), միջնադարյան քրիստոնեական վանք Ջավախքում։
Վահանավանք, միջնադարյան վանք Հայաստանի Սյունիքի մարզում։
(4063) Էուֆորբո

(4063) Էուֆորբո (անգլ.՝ Euforbo), աստերոիդ Յուպիտերի տրոյացիներից։ Հայտնաբերվել է 1989 թվականի փետրվարի 1-ին Սան Վիտորե աստղադիտարանի կողմից Բոլոնիայում։
Միջին հեռավորությունը Արեգակից կազմում է 5,174582 ա. մ., առավելագույնը մոտենում է 4,5543 ա. մ. հեռավորության վրա և հեռանում 5,7949 ա. մ., իսկ Երկրի ուղեծրին Էուֆորբո աստերոիդը նվազագույնը մոտենում է 3,5957 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 4299,43 երկրային օրվա ընթացքում, իր ուղեծրով շարժվելով միջինում 0,083732 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 18,94° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4063) Էուֆորբո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(7552) Սեֆտոն

(7552) Սեֆտոն (անգլ.՝ Sephton), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,55519 ա. մ., առավելագույնը մոտենում է 2,3967 ա. մ. հեռավորության վրա և հեռանում 2,7136 ա. մ.։ Արեգակի շուրջ մեկ ամբողջական պտույտ է կատարում 1491,88 երկրային օրվա ընթացքում, իր ուղեծրով շարժվելով միջինում 0,241307 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,48° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7552) Սեֆտոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պերելեսոկ (գյուղ, Նովգորոդ-Վոլինսկի շրջան)

Պերելեսոկ (ուկրաիներեն՝ Перелісок), գյուղ Ուկրաինայի Ժիտոմիրի մարզի Նովգորոդ-Վոլինսկի շրջանում։
2001 թվականի տվյալներով Պերելեսոկ գյուղում բնակվում էր 35 մարդ։ Բնակավայրը զբաղեցնում է 0,312 կմ² տարածք։ Բնակչության խտությունը կազմում էր 112,18 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մոնտգոմերի շրջան (Իլինոյս)

Անվան այլ կիրառումների համար տե՛ս՝ Մոնտգոմերի շրջան (այլ կիրառումներ)Մոնտգոմերի շրջան (անգլ.՝ Montgomery County), ԱՄՆ Իլինոյս նահանգի 102 վարչական միավորներից մեկը։ Ընդհանուր տարածությունը 1.823 կմ² է, բնակչությունը՝ 30.104 մարդ (2010 թ. տվյալներով)։ Շրջկենտրոնն է Հիլսբրո բնակավայրը։ Կազմավորվել է 1821 թ.։
Անդրեյ Պարխոմենկո

Անդրեյ Վիկտորովիչ Պարխոմենկո (ուկրաիներեն՝ Андрій Вікторович Пархоменко, դեկտեմբերի 27, 1971(1971-12-27), Օդեսա, Ուկրաինական ԽՍՀ, ԽՍՀՄ), խորհրդային, ուկրաինական և ռուսական ֆուտբոլիստ, պաշտպան և կիսապաշտպան, մարզիչ։


== Կարիերա ==


=== Ակումբային ===
Օդեսայի ֆուտբոլի սան է։ Առաջին մարզիչները եղել են Ալեքսանդր Ռոզենշտրաուխն ու Պյոտր Ռուսանովը։ 1988 թվականին 2 խաղ է անցկացրել Նիկոպոլի «Կոլոսի» կազմում Տյումենի «Գեոլոգի» և  Պերմի «Զվեզդայի» դեմ։ 1989 թվականին տեղափոխվել է Օդեսայի «Չեռնոմորեց», որտեղ միայն մեկ խաղ է անցկացրել Զապորոժիեի «Մետալուրգի» դեմ գավաթի խաղարկությունում (1:1)։ 1991 թվականին խաղացել է Օդեսայի ԲՄԱ ակումբում։ 1992 թվականին պայմանագիր է կնքել «Թերեքի» հետ։ Մրցաշրջանի ավարտից հետո հեռացել է ակումբից և վերադարձել Ուկրաինա, որտեղ պաշտպանել է «Տավրիայի», «ՍԿ Օդեսայի», «Պոդոլիայի», «ՍԿԱ-Լոտո», «Չեռնոմորեցի» գույները։ 1999 թվականին համալրել է բուլղարական «Բոտև» ակումբի շարքերը։ 2000-2002 թվականներին Մոլդովայում խաղացել է «Շերիֆում», «Տիլիգուլում», «Տիրասպոլում», «Ագրոյում», որից հետո վերադարձել է Ուկրաինա՝ «Իվան» ակումբ։ 2004 թվականի մարտի 16-ին «Զակարպատիեի» կազմում մասնակցել է «Նիկոլաևի» դեմ միակ խաղին (3:1)։ Մրցաշրջանի ավարտից հետո տեղափոխվել է «Պալմիրա»։ 2005 թվականից հանդես է եկել «Սախալինում», որտեղ ավարտել է կարիերան 2008 թվականին։


=== Մարզչական ===
2003 թվականին ղեկավարել է «Իվան» ֆուտբոլային ակումբը։ Ճանաչվել է սիրողական թիմերի Ուկրաինայի լավագույն մարզիչ։ 2007 և 2008 թվականներին եղել է «Սախալինի» գլխավոր մարզիչը։
2008 թվականից գլխավորել է «Դնեստրը» և «Օդեսան»։ 2012/13 թվականի մրցաշրջանում Օդեսայի մարզի ակումբների գլխավոր մարզիչների համար ռեկորդ է սահմանել Ուկրաինայի առաջին լիգայում պաշտոնական խաղերի քանակով․ «Դնեստրը» և «Օդեսա» ֆուտբոլային ակումբը ղեկավարել է առաջնության ընդհանուր առմամբ 147 օրացուցային խաղ (80+67)՝ առաջ անցնելով 15 տարի առաջ առաջատար Սերգեյ Մարուսինից, որը «Օդեսա» ֆուտբոլային ակումբը ղեկավարել է առաջին 129 պաշտոնական խաղերում։
2014 թվականին վերադարձել է «Սախալինի» մարզչական շտաբ և 2015 թվականի մարտ-ապրիլ ամիսներին կատարել է թիմի գլխավոր մարզիչի պարտականությունները։ 2015 թվականից մարզել է «Բալկաններ» ակումբը։ Նա դարձել է Ուկրաինայի առաջին մարզիչը, որ կարողացել է իր թիմը հասցնել երկու անընդմեջ չեմպիոնական տիտղոսների սիրողական լիգայում։


== Ձեռքբերումներ ==


=== Խաղային ===
Մոլդովայի առաջնության արծաթե մեդալակիր  - 1999/00
Ուկրաինայի առաջին լիգայի հաղթող - 2003/04


=== Մարզչական ===
Ուկրաինայի չեմպիոն սիրողական թիմերի շրջանում - 2015, 2016
Ուկրաինայի գավաթի եզրափակչի մասնակից սիրողական թիմերի շրջանում - 2015


== Անձնական կյանք ==
Կինը՝ Նատալիա։ Ունի երկու որդին՝ Կոնստանտին և Վադիմ։ Եղբայրը՝ Դմիտրին,  նախկինում եղել է հայտնի ֆուտբոլիստ, իսկ հետո դարձել է «Բալկաններ» ֆուտբոլային ակումբի մարզիչ։


== Ծանոթագրություններ ==
Ռոբերտ Հարությունյան (դերասան)

Անվան այլ կիրառումների համար տե՛ս՝ Ռոբերտ Հարությունյան (այլ կիրառումներ)Ռոբերտ Վազգենի Հարությունյան (հունվարի 8, 1951(1951-01-08), Գուսանագյուղ, Աղինի շրջան, Հայկական ԽՍՀ, ԽՍՀՄ), հայ դերասան։ ՀՀ վաստակավոր արտիստ (2007)։


== Կենսագրություն ==
Ռոբերտ Հարությունյանը ծնվել է ՀՀ Անիի շրջանի Գուսանագյուղ գյուղում։ 1969-1973 թվականներին սովորել է Երևանի գեղարվեստա-թատերական ինստիտուտի դերասանական ֆակուլտետում՝ Վարդան Աճեմյանի արվեստանոցում։ 1986 թվականից Երևանի Հրաչյա Ղափլանյանի անվան պետական դրամատիկական թատրոնի դերասան։ Հյուրախաղերով հանդես է եկել արտերկրում։ 1998 թվականից Արհեստակցական միության նախագահն է։


== Ներկայացումներ ==
Դերասան՝ Վիլյամ Շեքսպիրի «Համլետ»
Դունկան՝ Վիլյամ Շեքսպիրի «Մակբեթ»
Իշխան՝ Վիլյամ Շեքսպիրի «Ռոմեո և Ջուլիետ»
Անխելք՝ Ս. Ստրատիևի «Ավտոբուս»
Երևում՝ Պերճ Զեյթունցյանի «Մեծ լռություն»
Կայափա՝ «Հիսուս Նազովրեցին և նրա երկրորդ աշակերտը»
Վարդան Ալթունյան՝ «Փարիզյան դատավճիռ»
Կուֆիսել՝ Մարկ-Ժիլբեր Սովաժոնի «Չաո»
Մանուկ աղա՝ Հակոբ Պարոնյանի «Կատակերգություն»
Սոնդերս՝ «Բարի գալուստ»
Ք. Լյուդվիգի «Մամա միա»
Վիլյամ Սարոյանի «Խենթացած մի գնա»
Ս. Հարությունյանի, Ա. Խանդիկյանի «Անվերջ վերադարձ» (Միշտ աշխատող)


== Ֆիլմեր ==
«Մենավոր ընկուզենի», 1986
«Ավտոբուս», 1988
«Քույրիկը Լոս Անջելեսից», 1993
«Ղարաբաղյան անավարտ օրագիր», 1995
«Լռության սիմֆոնիա», 2001
«Ժանո», 2004
«Մի նայիր հայելուն», 2009
«Welcome papa», 2009
«Հովիվը», 2012


== Բեմադրած ներկայացումներ ==
«Կատակերգություն» (ըստ Հակոբ Պարոնյանի «Մեծապատիվ մուրացկաններ»-ի)
Հ. Բերգերի «Սիրային խառնաշփոթ»


== Պարգներ, մրցանակներ ==
ՀՀ վաստակավոր արտիստ, 2007
ՀԹԳՄ ոսկե մեդալ, 2011


== Ծանոթագրություններ ==
Քաշանլի

Քաշանլի, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Ալբերտա Վիրջինիա Սքոթ

Ալբերտա Վիրջինիա Սքոթ (անգլ.՝ Alberta Virginia Scott, մոտ 1878, Ռիչմոնդ, ԱՄՆ - օգոստոսի 30, 1902(1902-08-30), Քեմբրիջ, Անգլիա, Մեծ Բրիտանիայի և Իռլանդիայի միացյալ թագավորություն), ամերիկացի մանկավարժ։ Նա առաջին աֆրոամերիկացի շրջանավարտն էր Ռեդքլիֆ քոլեջում 1898 թվականին։


== Վաղ տարիներ ==
Ալբերտա Վիրջինիան ծնվել է ԱՄՆ-ի Վիրջինիա նահանգի Ռիչմոնդ քաղաքի մոտակայքում և մեծացել Մասաչուսեթսի Քեմբրիջ քաղաքում, որտեղ և նրա ընտանիքը տեղափոխվել էր, երբ Ալբերտան փոքր երեխա էր։ Նրա ընտանիքը Քեմբրիջի պատմական բապտիստական եկեղեցու միության անդամ էր։ Ալբերտան հաճախել է Օլսթոն դպրոցը (ավարտել է 1889 թվականին), որից հետո Քեմբրիջի լատինական դպրոցը, որն ավարտել է 1894 թվականին։
1898 թվականին Ալբերտա Վիրջինիա Սքոթը դարձավ Ռեդքլիֆ քոլեջի առաջին աֆրոամերիկացի շրջանավարտը։


== Կարիերա ==
Ալբերտա Սքոթը նախատեսել էր դասավանդել։ Նա դասավանդել է Ինդինապոլիսում, և, Ռեդքլիֆ քոլեջն ավարելուց հետ, շատ կարճ ժամանակով, Թասկջի ինստիտուտում։


== Անձնական կյանք ==
Ալբերտա Սքոթը մահացել է 1902 թվականին, Քեմբրիջում, 26 տարեկան հասակում։
Քեմբրիջում կա Ալբերտա Վ. Սքոթի մասին պատմող պաստառ, որը տեղադրվել է 1993 թվականին։


== Ծանոթագրություններ ==